Komission asetus (EY) N:o 1619/95, annettu 4 päivänä heinäkuuta 1995, mavra, tsebelia, forchheimer havanna II c ja geudertheimer hybridit -tupakkalajikkeita koskevista tuotantosuunnan muutostoimenpiteistä annetun asetuksen (ETY) N:o 3616/92 muuttamisesta



Virallinen lehti nro L 154 , 05/07/1995 s. 0011 - 0011



KOMISSION ASETUS (EY) N:o 1619/95, annettu 4 päivänä heinäkuuta 1995, mavra, tsebelia, forchheimer havanna II c ja geudertheimer hybridit -tupakkalajikkeita koskevista tuotantosuunnan muutostoimenpiteistä annetun asetuksen (ETY) N:o 3616/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 (1), sellaisena kuin se on viimeksi muutettuna asetuksella (EY) N:o 711/95 (2), ja erityisesti sen 14 artiklan, sekä katsoo, että asetuksen (ETY) N:o 2075/92 14 artiklassa säädetään lajikkeita mavra, tsebelia, forchheimer havanna II c ja geudertheimerin hybridejä koskevasta kolmivuotisohjelmasta tuotantosuunnan muuttamiseksi markkinoita paremmin vastaavien lajikkeiden tai muiden maataloustuotteiden suuntaan; kyseisen ohjelman toteuttaminen tuli aloittaa vuoden 1993 sadosta; kyseisen artiklan hengessä toimimiseksi olisi säädettävä, että tuottaja voi osallistua tuotantosuunnan muuttamisohjelmaan myös vuoden 1994 sadosta alkaen; näin ollen olisi määriteltävä osittain uudelleen ohjelmaan osallistumisedellytykset, joista säädetään mavra, tsebelia, forchheimer havanna II c ja geudertheimerin hybridit -tupakkalajikkeita koskevista tuontantosuunnan muutostoimenpiteistä 15 päivänä joulukuuta 1992 annetussa komission asetuksessa (ETY) N:o 3616/92 (3), sellaisena kuin se on viimeksi muutettuna asetuksella (EY) N:o 3477/93 (4), ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3616/92 seuraavasti. 1. Korvataan 2 artiklan 1 kohdan ensimmäinen luetelmakohta seuraavasti: "- ovat asetuksen (ETY) N:o 3477/92 säännösten mukaisesti saaneet satovuonna 1993 tai satovuonna 1994 voimassa olevan kiintiötodistuksen tai viljelytodistuksen heille satovuosilta 1989, 1990 ja 1991 kirjatun, jotain 1 artiklassa tarkoitettua lajiketta koskevan tuotannon perusteella,". 2. Lisätään 3 artiklaan kohta seuraavasti: "3. Niille tuottajille, jotka osallistuvat tuotantosuunnan muuttamisohjelmaan satovuodesta 1994 alkaen, maksetaan 1 ja 2 kohdassa säädetty tuki ainoastaan satovuosien 1994 ja 1995 osalta.". 3. Lisätään 6 artiklan 1 kohtaan alakohta seuraavasti: "Satovuoteen 1994 liittyvän tuotantosuunnan muuttamistuen maksamisen osalta ensimmäisessä alakohdassa tarkoitettua maksuaikaa pidennetään 1 päivään elokuuta 1995.". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan satovuodesta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 215, 30.7.1992, s. 70 (2) EYVL N:o L 73, 1.4.1995, s. 13 (3) EYVL N:o L 367, 16.12.1992, s. 13 (4) EYVL N:o L 317, 18.12.1993, s. 30